Slovenska kronika, 7.4.2011


Naslov: DZMP veliko dela z Romi

Napoved za voditelja:

V DZMP – Društvu zaveznikov mehkega pristanka iz Krškega že 10 let izvajajo različne projekte s področja medijskega usposabljanja mladih, med njimi je zadnja leta tudi vse več mladih Romov. Že prej so pripravljali razne projekte za socialno ogrožene otroke, begunce in druge, zdaj pa se vse več posvečajo romski populaciji in imajo poleg številnih prostovoljcev tudi eno zaposleno, ki skrbi samo za njih. Delo z njimi je uspešno, kar se kaže tudi v številnih nagradah, ki jih prejemajo za filme, ki so nastali ob teh projektih in tudi na drugih področjih. 


T- Iz Posavja GORAN ROVAN /

X- Snemalec in montažer Jože Grajžl /

V krškem DZMP so se lanskega maja lotili 17 mesečnega projekta, ki poteka pod naslovom "Vključevanje Romov v javno življenje preko kulture", vanj pa je vključenih 

25 Romov.

T- TOM GOMIZELJ /
X- koordinator projekta v DZMP /

»Gre za usposabljanja s področja medijev, se pravi filmskega ustvarjanja, novinarstva, velik poudarek je pa tudi na ohranjanju in razvoju kulturne dediščine, ohranjanju jezika in pa tud teh nekih romskih običajev, romskega plesa.«

Tako so usposobili že nekaj mladih, ki že sami snemajo in pripravljajo dokumentarne in druge filme. Martina Hudorovič je zanje prejela že več nagrad na različnih festivalih. In kaj želi s temi filmi pokazati?

T- MARTINA HUDOROVIČ /
X- filmska ustvarjalka /

»Te filme, ki jih jaz delam bi rada pokazala pač dobre strani, ne vem, kako so uspešni, kakšne težave tud majo, ne seveda, pa tud da »Neromi« spoznajo njih, vsaj prek filmov, ne. Ka vemo, da Neromi se bojijo pač Romov.«

Rezultati tega in tudi prejšnjih projektov DZMP je tudi delovanje dveh plesnih skupin, udeleženci projekta sodelujejo pri ustvarjanju romskih oddaj, jeseni pa so ustanovili tudi svoje društvo.

T- MARKO HUDOROVIČ /
X- predsednik Romskega društva Kolo /

»Želimo z njim predvsem ohraniti romsko kulturo, predvsem plesi, pa jezike, ne. Menite, da ljudje premalo poznajo to romsko kulturo? Menim da ljudi premalo poznajo romsko kulturo, menim, da bi se mogel čimveč družit, da bi blo pol vse skup bolj laže, ne.«

Priložnost za to bo že to soboto, ko bodo na Drnovem ob svetovnem dnevu Romov pripravili prireditev, na kateri bodo skozi glasbo, gledališče, film, ples in kulinariko predstavili svojo ustvarjalnost.

